Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 19/09/8803	Košice II, 9.12.2013
EEČ : 2-64-410-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 

Prokurátorka obv. XXXXX pre prečin zanedbania povinnej výživy podľa § 207 ods. 1 Trestného zákona, na tom skutkovom základe, že v XXXXX a inde ako maloletých detí XXXXX. nar. XXXXX a XXXXX nar. XXXXX si úmyselne neplní vyživovaciu povinnosť hoci táto mu vyplýva priamo zo Zákona o rodine a výška ktorej mu bola určená na základe rozsudku OS XXXXX sp. zn.: XXXXX prispievať na ich výživu po 33,19.-€, túto si však úmyselne neplní a tak dlhuje za obdobie do rúk matky detí XXXXX za obdobie od 1.8.2008 doteraz sumu vo výške 723,13.-€

lebo o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením povereného policajta PZ Obvodného oddelenia PZ XXXXX sp. zn. ORP-XXXXX zo dňa 01.01.2009 bolo podľa § 199 ods. 1 Trestného poriadku  začaté trestné stíhanie a dňa 06.08.2009 podľa § 206 ods. 1 Trestného poriadku vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.

Dňa 09.09.2011 GP SR listom sp. zn. XXXXX oznámila, že Najvyššie štátne zastupiteľstvo ČR rozhodlo o prevzatí trestného konania.

P prostredníctvom Krajskej prokuratúry v XXXXX bolo dňa 13.09.2013 doručený právoplatný trestný rozkaz  Okresného súdu v XXXXX sp. zn. XXXXX zo dňa 21.11.2012 , ktorým bol XXXXX uznaný vinným pre prečin zanedbania povinnej výživy podľa § 196 ods. 1 Trestného zákona Českej republiky a bol mu uložený trest odňatia slobody v trvaní jedného (1) roku s podmienečným odkladom jeho výkonu na skúšobnú dobu na dva (2) roky. Zároveň podľa § 82 odst. 2 Trestného zákona Českej republiky mu bola uložená povinnosť , aby výživné platil riadne a včas podľa svojich možností a schopností a aby dlžné výživné uhradil v priebehu skúšobnej doby.

Dňa 1.9.2011 nadobudla účinnosť novelizácia ustanovenia § 215 ods. 2 Trestného poriadku, kde v ustanovení § 215 ods. 2 písm. b/ Trestného poriadku sa uvádza, že prokurátor zastaví trestné stíhanie, ak o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.
   
Vzhľadom na vyššie uvedené skutočnosti bolo potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka